Șoferul de BMW care a trecut printr-un gard în Gheorgheni și a "parcat" pe iarbă era băut. Avea cazier pentru droguri.
Un șofer a "parcat" mașina în gardul viu al unui bloc din cartierul Gheorgheni. Potrivit polițiștilor, acesta era băut.
Șofer de weekend/ Foto: Info Trafic Cluj-Napoca - Facebook
Un șofer de BMW a ratat, sâmbătă dimineața, drumul pe strada Unirii și a trecut prin gardul metalic, "parcând" mașina pe iarbă.
Potrivit IPJ Cluj, șoferul era mort de beat. De asemenea,în urma verificărilor efectuate, a reieșit ca acesta se afla sub măsura controlului judiciar pentru infracțiuni la regimul substanțelor psihoactive.
"La data de 16 martie a.c., în jurul orei 02.10, polițiștii din cadrul Biroului Rutier Cluj-Napoca au identificat un tânăr de 23 ani, din județul Maramureș, implicat într-un eveniment rutier soldat cu pagube materiale, pe strada Unirii, din municipiu.
În urma verificărilor efectuate, a rezultat că tânărul ar fi pierdut controlul asupra direcției de deplasare, acroșând un alt autovehicul parcat, oprindu-se într-un gard metalic.
Testarea alcoolscopică a acestuia a indicat o concentrație de 0,98 mg/l alcool pur în aerul expirat, fiind condus la o unitate medicală pentru recoltarea de probe biologice.
Totodată, în urma verificărilor efectuate, a reieșit ca acesta se afla sub măsura controlului judiciar pentru infracțiuni la regimul substanțelor psihoactive.
În cauză, polițiștii efectuează cercetări sub aspectul săvârșirii infracțiunilor de conducerea unui vehicul sub influența alcoolului sau a altor substanțe, fapte prevăzute și pedepsite de Codul Penal. Tânărul a fost reținut pentru 24 de ore, fiind condus și predat reprezentaților unui Centru de Reținere și Arestare Preventivă", a declarat pentru monitorulcj.ro IPJ Cluj.
Citiți monitorulcj.ro și pe Google News
CITEȘTE ȘI: